
Muzeul „Ciprian Porumbescu“ 


Cetitorii scrierilor din anii din urmă ale preotului Constan- 
tin Morariu își vor fi amintind că în coperta lor găsiau adese 
menţiunea: „Se vinde în folosul fondului pen!ru înfiinţarea mu- 
zeului Ciprian Porumbescu“. Prietenul, admiratorul, secretarul 
şi tovarăşul de temniță austriacă al președintelui „Arboroasei“ 
dela 1878 doria din sufiet să vadă înfăptuit acest lăcaş de cin- 
stire a memoriei lui, în care să se găsească adunat tot ce ne-a 
rămas dela el şi A ra ei 

Era vorba ca acest muzeu să se instaleze la Cernăuţi. 

Diferite piedici au făcut ca el să se inavgureze abia anul 
acesta, la Suceava, ca secţie a Muzeului orăşenesc, pus sub ocrotirea 
Ministerului Artelor. 

Suceava, care l-a adăpostit pe „gimnaziastul“ Ciprian Porum- 
bescu; care i-a hrănit sufletul cu tradiţia ei de vatră a românis- 
mului; care i-a văzut primele năzuinţi muzicale, acele înjghebări 
de Sa coruri şi orchestre, de care cu drag îşi amintesc cei 
de pe atunci; Suceava care a înțeles să-i cultive memoria şi să-i 
popularizeze și să-i răspândească opera prin acea harnică reuniune 
de cântare ce împlineşte chiar acum un sfert de veac de!a înființarea 
ei — Suceava avea dreptul să i se adaogă acest nou lăcaş de închinare. 

Se va vedea deci aici: violoacelul lui Ciprian, fost în posesiu- 
nea „României June“ din Viena; portrete şi fotografii, între ele 
îndeosebi portretul în ulei a! Bertei Gorgon, iubirea fără izbândă 
a lui C P.; colecţia de manuscripte muzicale, scrisori, memorii 
şi diferite alte obiecte, privitoare la el şi la cei de aproape ai lui. 
Va învia astfel pentru amintirea urmaşilor Și figura impozantă 
a bătrânului Iraclie Porumbescu, talentat povestitor al generației 
dela 1848; Român înfocat, care cu viforul retoricei sale îl făcea 
pe cutare i ele austriac să îngenunche în fața mormântului 
dela Putna; ortodox aprig şi preot legendar. 

Ne va zimbi duios din ait cadru chipul surorii, d-na Mă- 
rioara Raţiu, de care se poate spune fără exagerare că trăieşte 
pentru cultul memoriei marelui său frate. Dar sora lui Ciprian ne 
va zâmbi şi aevea; vom avea bucuria s'o putem vedea în per- 
soană la serbarea inaugurării, cu copiii săi. 

Serbarea va fi cinstită şi cu prezenţa Ministrului Artelor, 
d. Al. Lapedatu, care cu piilejut acesta va şi conierenţia. 

Nu va lipsi fireşte contribuţia muzicală a reuniunii de cân- 
tare „Ciprian Porumbescu“. 

Muzsul îşi aşteaptă „ctitorii şi adăogătorii” : oricine posedă 
Obiacte cari au aparţinut co npozitorului sau alt ma'erial, privitor 
ia el, şi la ai lui, e rugat să-l doneze. 


Custodele muzeului este redietorul revistei nostra. 
Vimo 


VL ESI SN 


Frăţinii Ciprian, Mărioara şi Stefan Porumbescu la Viena 
în cam 1319 

bui Ciprian Porumbescu 


Plâng coardele unei vioare Cu faţa pururea duioasă, 
De-un cântec al tău jalnic, Cu arcul tău divin, 

Şi mi te amintesc aievea Ce-a picurut atâta balsam 
Cu chipu-ţi nalt şi falnic. Pe-al neamului suspin. 


Și picură şi picura-va, 

Și vecinic suveran 

Vei îi şi din mormântul tău 
O scumpe Ciprian! 


+ Preotul Constantin Morariu 


Casa de'a Stupca în care la 25 Mai (6 
lunie) 1883 s'a stins Ciprian Porumbescu (După 
un desen de houis Hartel) 

Studentul Ciprian Porumbescu compozitor*) 


Cernăuţi 11 Faur. 13798 
Pre onorate Domnule 


Replicând la epistola D-Vostre din 21;1 a.c. VE trimit tref 
piese pentru cor viril carele le-am compus anume pentru corul 
D-Vostră. Trebue să observ deci, că trimiţindu-le, V& predau to- 
todată şi dreptul esecutării publice cerând ca recompens, suma 
de 13 i Wa 

In cas să VE fie preţul acesta pre mare, rog "a-mi trimite 
notele îndărăpt. 

De-mi va concede timpul şi veţi avea trebuinţă Vă voi mai 
trimite ceva. 

Cu stimă deosebită 
C. Golembiowski-Porumbescu: 
stud. phil.!) 


bui lancu**) 


Auziţi acolo un bucium răsună 
Sboară, trece codrii, dealuri şi câmpii ; 
Vezi colo pe Mureş un voinic adună 
Cete de voinici, ai Transilvaniei fii; 
Cetele-s Românii ce'nviază azi, 
lar voinicu-i laacu, lancul cel viteaz! 


Vezi colo'n potice crâncena lovire, 
Geamăt, foc şi ţipet volbură în nor; 
Tunete desfundă moarte şi peire; 
Sabia română fulgeră omor: 
lancu poartă fruntea mândru între fraţi, 
Duşmanii oboară cu viteazu-i braţ. 


*) Scrisoare păstrată în Muzeul „C Porumbescu'". Nu putem preciza cui 
îi era adresată.— Menţinem ortografia originalului. 

1) == student în litere. 

*>) Apărut, fără iscălitură, în „Bucovina“ lui A. Hormuzachi, anul Il, 
Nr. 13 (pag. 57) din 1850. 

Cine e acela care pentru ţară 

Limbă și năciune se aruncă'n foc 

Sângele şi-l varsă în luptă amară 

Pentru libertate, al patriei noroc? 
O! Românul este cel de toți uitat, 
Ce spre viaţă atăzi iar s'au deşteptat! 


lraclie Porumbescu 


Slăvire! Lui Ciprian Porumbescu*) 


Îți turburăm, o clipă, odihna 7a senină. 

Din cripta 'ntunecoasă, revino la lumină, 

S'asculţi, să-ţi vezi şi fraţii, urmaşi de-ai lui Ștefan, 
Cum îşi aduc aminte de Zize, Ciprian! 

'Lui Dumnezeu se roagă Sapari ca o minune! 
Vrând, fruntea Ta de geniu, cu lauri s'o 'ncunune. 
lar marelui Zău nume să-i dăm un adăpost; 


“Să Te cunoască neamul; să știe cine-ai fost! 


Ni s'a 'mplinit dorinţa. Relicvele-adunate 

Sunt moaştele culturii. In veci vor fi păstrate! 
Pornească să le vază... s'asculte cum doinesc: 
Căci ele, printr'un freamăt, de tine pomenesc. 


De multe ori, cu-accente de doină, plângătoare, 
Ne-ai risipit mâhnirea, când n'aveam sărbătoare. 
Răsună încă munţii, purtând mereu, ecou: 
De-accente mişcătoare... de-accente din: Crai Nou! 
“Ca floarea parfumată din „Vesela Grădină“ 

in splendide acorduri cântaşi „Ginta Latină« 

Dar mai cu foc, balade şi doine strămoşesti, 
Cu-Acela care doarme în „Lunca din Mirceștia 

Ai împletit, prin cântec: durerea, biruinţa! 

Şi ai făcut pe alţii să-şi uite suferinţa. 

Dar, Ti ai plâns întruna!... Atât de mult ai plâns! 
Atât de inuite lacrimi, în suflet ţi s'au strâns... 


*) Cu prilejul inaugurări: Muzeului „Ciprian Porumbescu“, din Suceava, 


Pag. 134 Făt-Frumos Anut 18 


Cai trâmbiţat: „Unirea“ în cuget şi'n simţire! 
Și-ai deşteptat tot neamul, scăpându-l de pieire! 
Răpirea Bucovinei, ai plâns şi-ai blestemat! 

Ai suferit osânda, dar fruntea n'ai plecat! 

Răbdaşi, cum rabdă sfinţii: batjocură, 'nchisoare... 
Aşa-i născut, Românul! El nu se pleacă... moare! 
Tu, nai ştiut ce-i teama! Luptaşi înverşunat, 
Căci, Maica-ta, din leagăn, aşa Te-a învăţat! 


Smeriţi, plecăm genuchii, în semn de-a Ta slăviret 
Ca şi Cristos, prin jertfă, ai drept la nemurire! 
Au chefuit, dușmanii, serbând un Centenar! 

Dar, Mândra Bucovină, s'a "'ntors acasă, iar! 

E-a Noastră! Ea Te strigă! E cea mai bună soră. 
Revino, și mai cântă! Toţi fraţii sunt în horă! 
Doineşte: /nfrățirea, cu glasu-ţi fermecat! 

Doineşte: Biruinfa ! Hotarul l-am surpat! 

Se prăbuşiră, munţii... se revărsară, ape! 

Nici Dumnezeu, pe duşmani, n'a mai putut să-i scape! 
Au vrut pieirea noastră!,.. Al Nostru sfânt pământ!... 
Dar, în pământul nostru găsiră-al lor mormânt! 


Tu nu eşti mort! Trăi-vei cu fruntea ncununată ! 
Nicicând nu moare-un geniu! Mai cântă-ne odată 

Mai cântă-ne "'nfrățirea ! ... Azi Neamul Sa 'ntregit! 
Pe-al Nostru Steag, Tu cântă-l! Căci Tu L-ai plămădit! 


Const. Mărculescu: 
TEAC TI 0 


V. Alecsandri cătră lraclie Porumbescu”) 


(Crai-Nou la. Teatrul Naţional din Bucureşti) 
Bucureşti 16. Mart 1884- 
Domnul meu, 


Am priimit portretul mult regretatului fiu al D-Voastre, care: 
s'a stins în floarea tinereţii luând cu sine comoara de armonie 
ce era menită a încânta generaţia cărie el aparţinea. Ve mulţemesc 
pentru acest suvenir pios, datorit simţirei D-Voastre de duioasă 
mândrie parintească, şi ve asigur că voiii recomanda cu multă 


*) Scrisoare păstrată în Muzeul „Cipriau Porumbescu”. O reproducen> 
în exacta ortografie a originalului. 

caldură opereta compusă de reposatul Ciprian. bunei vroinți a 
Direcţiei teatrale din Bucureşti. — 

Am intima convingere, Domnul meu, că direcţia va priimi, 
fără dificultate, de a pune în scenă pe Craiu nou cu noua sa 
ornamentare muzicală care au dobândit un succes meritat în 
Bucovina. — 

In anul acesta însă, stagiunea teatrală este prea înaintată 
pentru realizarea dorinţii D-Voastre; deabia mai remâniă câteva 
saptamâni pentru reprezentările acestei stagiuni, şi cu cât prima- 
vara se afirmă. cu atât teatrul este mai puţin vizitat. Cred, prin 
urmare, că atât! in interesul operetei recomandată de D-Voastră, 
cât în consideraţia lipsei de timp, Direcţia nu va putea înscena 
acea operetă decât în stagiunea ernii viitoare. 

Ori cum ar fi deciderea Comitetului theatral, fiţi bine în- 
credintaţi, Domnu! meu, că din partemi voiii face toate demer- 
surile necesare pentru (ca) să se îndeplinească dorinţa D-Voastre. 

Primiţi cu această ocasiune, espresiunea simtimentelor me- 
le de stimă şi devotament 

V. Alecsandri 


Da a 


Lă 


- 
- 
- 
- 
a 
- 
> 


Iraclie Porumbescu 
preot la Sipot 

Cui Ciprian Porumbescu 
Imn comemorativ pentru serbarea inaugurării muzeului) 


O sfântă zi, o zi de sărbătoare 

Ne umple azi de farmec îngeresc 
Azi Iţi deschidem loc de'achinare, 
Aztăzi urmaşii tă Te siăvesc. 


* 


Tu ce-ai cântat „Pe al nostru steag... Unire,“ 
Tu ce-ai slăvit frumosul tricolor, 

Tu ce ne-ai fost Craiu nou de mărire, 

Azi te slăveşte al Tău popor. 


* 


Cun dulce viers, cun imn de bucurie 
Ne ridicăm spre bunul Dumnezeu : 
A Tale cânturi pururi să fie 
Isvor de viaţă neamului Tău. 
Vimo 


ZASS 


Amintiri despre Yasile Alecsandri”) 
(Fragment) 


Era pe la opi dimineaţa, îl găsii încă în pat, îmbrăcat în 
halat şi şezând rezemat pe perini, cu creionul în mână şi cu 
hărtie dinainte-i pe o carte, ce-i servia drept masă. Imi permit 
a face aici o mică deviaţiune şi începcu descrierea persoanei îi- 
zice V. Alecsandri, cum era el pe atuncea. — El era de statură 
mijlocie, dară sprintenă şi mlădioasă. - Faţa-i era rătunzie şi cu 
trăsături din cele mai simpatice. Fruntea-i bine desvoltată, pe 
care nu o împresura nici un păr până după vâriul capului, ce 
însă nu-i scări amenitatea, ba, pot să zic — frumşeţa, nici un 
pic! — Ochii-i erau negrii, iară sprâucenele negre deplin şi încor- 

*) Cuvinte adaptate la textul şi muzica compoziţiei lui C. P. „Imn de 
uraveu. Versurile tipărite cursiv sunt ale lui Porumbescu. 

*») Apărute în „Gazeta Transilvaniei“ || Nr. 161-168, — Reprod. aice 


după Leonida Bodnuvescu. Scrierile lui Iraclie Porumbescu. Partea |, Cernăuţi 
1898. 


—.—”” 

date sus şi eumetrici, apoi împreunate la mijloc, gemeni una de 
alta, ce-l făcea şi mai frumos, şi mai drăgălaş. Gura-i simpatic- 
proporţionată şi nasul tot așa. Buza-i superioară o orna o mu- 
steață nu mare, neagră ca și sprincenele şi ca părul acesta scurt 
din dărătul capului. Barba şi fauretele şi-le rădea. — EI era pe- 
atunci de 26-27 de ani. Fiind vara, afară de câteva escepțţiuni, 
se imbrăca schimbiş, ca şi intimul său amic, Costachi Negri, în 
biuză și pantaloni ba albi, ba naramzii, la gât fără nici o legă- 
toare, ci numai cu gulerul cămeşii îndoit în jos; în cap cu pălă- 
riuță „panama“ fină. Mersul îi era pururea galant, dar nicicând 
afectat. Numai atunci, când câte odată seara, întorcându-se cu 
consoții săi dela primblare, în Cernăuţi, dela Grădina publică, 
iar la moşia bătrânului Hurmuzachi, Cernauca, din parcul curţii, 
ori de pe fânaţe, ţinându-se câte şase, șepte inși de-a braţeta 
Alecsandri şi C. Negri totdeauna în mijloc, cântând cu toţii; 
„Allons, enfents de la patrie, le jour de gloire est arrivâu ș. c.1.— 
pasul i era altfel, adecă după tactul cântecului „Marselesei. 

In îine, glasu-i era atât în vorbire, cât şi 'n cântare domol 
şi totuși de un timbru foarte amabil şi atrăgător. V. Alecsandri 
era, cum îl numeşte şi Eminescu, purure vesel: altfel eu nici- 
când nu l-am văzut. Nu-i vorbă, impresiuni dureroase, mai ales 
în vremurile cele de urgie în patria sa, Moldova, când mai în 
toate zilele veniau veşti, una mai sinistră și mai revoltătoare de- 
cât alta, cu bună seamă îi strângeau inima. Dar, fie că elpoşeda 
puterea morală, de a sufoca pentru esterni durerea în sine, ori 
fie că faţa sa, era din fire aşa, ca să nu se poată schimba în semne 
de tristeţă, — Alecsandri era, afară din când în când tăcut, cum 
zisei, purure vesel. Pe mine, când veniam la el, ori când mă 
chiar întâinia pe drum, totdeauna mă bineventa, respective mă 


saluta cu Ne i 
„Porumbiţă întristată, 


Eu ca tine sunt străin 
Și 'ntr'o țară depărtată 
Tu cânţi tristă, eu suspin“ 
primul cuvânt, adecă, din strofa aceasta a lucrului său pro- 
priu, alusiune şăgalnică la numele meu. Sifârșia această strofă 
cum zisei, din poesia sa, „suspin“, dar cuvintele „eu suspin“, 
le rostia totdeauna cu un zâmbet amabil. Vesel de tot, sau aşa 
să zic, entusiasmat în veselie, îl văzui pe V. Alecsandri o dată 
şi adecă, la banchetul ce-l dete el şi fratele său, repausatul locot - 

colonel Iancu în hotelul „de Moldavie“ la Cernăuţi în onoarea 
proclamării republicei în Bucureşti. Bătrânul boier, tatăl Alecsan- 
driştilor venise şi el cu câteva zile înainte la Cernăuţi, lucru ce-i 
dete marelui poet şi Român, V. Alecsandri, posibilitatea îndemâ- 
natecă, a-şi face pe dor şi a da acel banchet. Se zice, că bătrâ- 
nul boier era cam strâns la pungă. Insă insistările dulci şi des- 
mierdătoare ale fiilor săi şi mai ales ale iubitului său Vasilică, 
i-o desbăierară, cu ce inimă, nu ştiu, dar aceea ştiu că cu pro- 
pria sa mână; fiind şi eu de faţă, numără bietul bătrân a doua 
zi 125 de zâmţaţi pentru acel banchet... 


lraclie Porumbescu 
SUD 


9. Onciul cătră lraclie Porumbescu”) 


(D. Onciul despre povestitorul 1. Porumbescu) 


„.. cu câtă plăcere am ascultat, cu atâta am şi cetit intere- 
santele povestiri din viaţa S-Voastre. Nu pot decât să doresc 
ca să le continuaţi, căci în orce caz ele sunt o lectură plăcută 
şi instructivă totodată. A cunoaşte spiritul vremilor trecute din 
povestirile unui martur ocular, încălzit de entusiazmul de pe atunci 
şi călăuzit de un viu interes pentru toate, ale unui martur care 
are şi darul de a fi observator bun și povestitor plăcut, — aceasta 
află totdeauna interes și recunoştinţă. 

Deci vivant sequentes! şi bun sporiu la lucru, fără grijă 
de X sau Y. şi cu atât mai puţin de 


Al D-Voastre stimator și devotat 


D. Onciui 
Cernăuţi, 2 Febr. (1)91. 


(6 


*) Fragment dintr'o scrisoare păstrată în Muzeul „C. Porumbescu“. — 
Modificăm ortografia. 

Zece zile haiducie 


(Episod din anul 1815*%) 
Fragment * *) 


Ei, eram, cum zic, ca de şepte-spre-zece ani; tatăl-meu, 
| Dumnezeu ierte-l, se bolnăvise şi zăcea acum de vre-o trei-patru 

săptămâni în pat. Mama, biata, ierte-o şi pe dânsa Dumnezeu, 
îl căuta zi şi noapte ca o soţie cinstită, cu o priință şi osteneală, 
ca şi cum ar fi fost !uaţi numai de o săptămână- două, măcar-că 
erau acum amândoi cărunţi, căci eu eram copilul lor cel mai 
mic și aveam două surori mai mari decât mine, măritate şi, “6 
copii. Dusu-s'au și ele în cea lume, şti-va înduratul Dumnezeu 
de ele, că aicea şi-au lăsat şi ele nume cinstit de femei şi de 
găzdoaie cum se cade! 

Tata, în boala sa, pofti carne de sălbătăciune: el fusese 
puşcaş și vânător ghiambăş și umblasem și eu cu dânsul prin 
cele poieni și preluci ori sărături din moşia lui Dumnezeu, din 
cei codri, pe unde se arătau serile şi dimineţile cerbii și că- 
prioarele. 

Auzind eu vorba tatălui cătră mama, — care-l întrebase, 
că n'ar mânca ceva, şi de ce i-ar fi poftă — că par'că ar mânca 
ceva sălbătăciune, nu făcuiu alta, decât ieşii din casă în tindă, 
luai puşca şi traista din cuiu şi spre asfinţite de soare eram la 
„Poiana ursului“, unde ştiam, că vine cam pe aceea vreme câte 
ceva bun de ţiglă. 

Acolo ajuns, mă îndosii după un moş de bradîn partea po- 
ienii din preajmătul vântului, cum trebue la pândă, dacă nu vrei 
să te trudeşti degeaba, şi-mi gătii pe încetul puşca cu o încăr- 
căturâ cum se cade la căpriori sau cerbi, adecă cu un plumb 
dinainte grijit din ciocan, şi apoi stătui molcom şi neclintit, cu 
ochii strună spre poiană. 

Stătui cât stătui aşa, când iată, că în cea margine a poienii 
se arată cătând în toate părţile și mişcând din nări şi din urechi, 
— de nu-i cevaa om pe aici — un cerb sdravăn şi o ciută. Fără 
să răsuflu şi numai inima bătându-mi-se în piept, de o auziam, 
stam stâncă, cu cocoşul tras şi aştepiam să-mi vină boul ceva 
mai aproape, ori măcar să iasă dincolo de ciută, care mi-l îndosia. 


*) Cf. Marian, Poezii pop. rom. | 1813, 192: Darie... „fu spânzurat în 
Ianuarie 18081! 22 


**) Reprodus aice după acelaş op citat de Leonida Bodnarescu, 


m 

Aud ceva la spatele mele foşăind, călcând ceva pe frunzele 
uscate. „Mai ştii?* gândiam eu, „poate fiind aerul lin,vine ceva 
bun de puşcă şi din astă parte, la poiană“; deaceea stătui ca 
mort fără a întoarce ochii îndărăt. Insă vai, o mână de om se 
pune pe puşca mea! Vreau să sai într'o parte, altă mână mă 
prinde de a mea, cât eram spăriat din creștet şi până în tălpi, 
şi cel-ce mă prinse și mă ţinea îmi zicea cu un glas ca de taur, 
dar nădușit: — „Stăi, băiete, nu te teme!" 

Era căpitanul de hoţi — Darii, pe care-l cunoşteam din 
treacăt de mai multe ori pe la casa noastră, când după obiceiul 
lui ieşia la sat şi-şi petrecea cu oamenii, fără să-i zică cineva 
ceva, şi în care treacăt pe la casa noastră, dacă era cineva din 
noi, ori tala ori mama, Ori eu afară, ne zicea bineţe ca şi ori- 
care om de treabă, şi mergea mai departe. 

— „Ce faci tu, copile, aice?* — mă întrebă el. 

Eu, deşi cunoscându-l cine-i, dară şi ştiind, că ce fel de 
om este el, tremurul de frică nu mă lăsă și în acea stare îi 
răspunsei, adecă ca prin plânsete, că sunt feciorul cutăruia dn 
Suceviţa, că tatăl meu e bolnav de mai multă vreme şi că având 
el în boala sa poftă de sălbătăciune, eu am venit aicea la pândă, 
poate capăt ceva să duc tatii. 

Spunându-i eu aceste, mai veniră câţiva tot înarmaţi cu 
puști şi cu pistoale, ca şi „căpitanul Darii“, aceștia, cum se vede, 
îi urmau lui în oareși-care depărtare. Darii acum îmi luase 
puşca din mână, o dede unuia din cei ce veniră după el, iară 
mie-mi zise: 

— „Apoi, cum văd, tu aşa tânăr, şi acum şi vânător şi puş- 
caş prin codrii afunzi: bun! Hai cu mine, te fac eu pârdzor 
de altă hiară, nu de asta proastă, ce o aştepţi tu aicea, ca bă- 
ieţii boiștele cu unghiţa la părău...“ 


lraclie Porumbescu 


O ii dili a 

» Nedetrunchiaţii “ . .. 


Procesul studenţilor din cea dintăi societate studenţească a 
Bucovinei „Arboroasa“ (societate înfiinţată la 22 Decemvre 1875) 
cuprinde capiiolul cel mai plin de vâlvă din tottrecutul de suie- 
rinţă al Bucovinei. Crima de a fi adresat la 24 Febr. st. v. 1877 
Ministerului de Culte al României, o mulţumită pentru suma de 
250 lei piimiţi din miia de lei votată de Camera României pentru 


Orest Popescu Eugen Siretean 


Constantin Morariu Ciprian Porumbescu Zaharie Voronca 
Arborosenii mântuiți de temniţa austriacă (Faur 1578) 


subvenţionarea societăţilor româneşti din Austro-Ungaria, şi crima 
de a fi adresat la 13 Octomvrie 1877 (când capitala Moldovei 
se cernia de doliul împlinirii unui veac dela Răpirea Bucovinei şi 
dela asasinarea lui Grigorie Ghica) Primăriei din laşi următoarea 
telegramă: „Arboroasa, societatea junimii române din partea de- 
trunchiată a vechii Moldove, trimite condolenţa -membrilor săi 
pentru apărătorul decapitat. Comitetul,“ — aceasta îndoită crimă 
avu drept urmare că „Arboroasa“ fu imediat desființată, iar comi- 

tetul ei (Zaharie Voronca, Constantin Morariu, Orest Popescu, 
şi Fugen Siretean), în frunte cu preşedintele Ciprian Porumbescu 
înfundă puşcăria (în Noemvrie 1877). După 11 săptămâni de 
temniţă, „preventivă“, care de fapt însă a fost cea mai grea tem- 
niţă și fatală pentru plăpândul Ciprian Porumbescu, învinuiții de | 
înaltă trădare ajung în zilele de 1-3 Faur st. nou 1878 înaintea . 
curții cu juraţi, pentru a fi unanim achitaţi. i 

In pofida tuturor urgiilor imperiale-regale din acele amare 
zile, teologul C. Morariu (mai tărziu biograf a! lui C. Porumbescu 
şi părinte sufletesc al Muzeului „C. Porumbescu“) nu se sincli,s a 
ati nci să-şi cânte Cântecul nedetrunchiaților. 


AL 
PT DEI ED OD 
A . e 

Cântecul ne-detrunchiaților . . . 
Până când o să mai fie Până când frumoasa horă 
Pe pământ o armonie, Și cu doina, a ei soră, 
Până când o să'ndulcească Prin văzduh vor răsuna 
Incă limba românească Şi suspine-or alina; 
Graiul fraţilor din lume Până când datini străbune, 
Ce-s de un sânge şi de un nume; „Voi sunteţi Români!“ 
Pân atunci la poli să fim, ne-or spune 
Detrunchiaţi nu ne numim! Pâm'atunci ori und” să fim, 


Detrunchiaţi nu ne numim! 


Nu-i putere omenească 
Ce-ar fin stare să oprească 
Cursul inimilor pline 

De tezaure divine, 

Căci divin e să iubeşti 
Grai, cânt, datini părintești; 
Şi-aie noastre cât iubim, 
Detrunchiaţi nu ne numim! 


(1878) Constantin Morariu 


——— Da a PA a 


C. Porumbescu cătră tatăl său*) 
(Umorul lui C. Porumbescu) 


Genua 31 Ianuarie unde me aflu de prezent fiind că am 
amânat călătoria mea până astăzi, neputînd lua biletul rnioderat 
de esposiţiune dela Nervi, am trebuit așadară să vin la Gehua 
şi de aice ple: într'o oră la Florenza. Plouă grozav, cu toate 
aceste me simt bine tuşind ba pe C-Dur, ba pe F-Moll. Episto- 
lele cari în absenţa mea vor veni la Nervi, am spus sămi le 
trimiţă p. r. Roma. La 10 sara sosesc la Florenţa, remân o zi 

| două, s'o v&d pe Madonna dela Sedia a lui Rafael carea e acolo, 
șapoi plec ia Roma, să-i sărut papei pantofii. La Napoli cu greu 
| de m'oi duce — nima groşa.!) Din Florenza scriu earăşi, 

Cyprian 


CIO GOD OD 


Muzeul Sucevii 


000 


Inființarea acestui Muzeu al Sucevii ?) nu fu decât urmarea 
firească a desvălirii ruinelor vechii Cetăți a Sucevii. Când la 
„1895, iscusitul Karl Romstorfer prinse a ne destruca ruinele Ce- 
tății, când din tainiţele pământului se desvălui atâta mărturie vie 
a trecutului nostru, atunci profesorul Sucevean Iosif Flaişer — 
Român, foarte Român, cu tot numele lui neromânesc - avu cel 
dintâi grija de a fi gelos de aceste comori. Iosif Flaişer i-a de- 
| terminat atunci pe cei în drept să decidă ca obiectele desgropate 
| la Cetate să nu fie distribuite pela muzeele din largul împărăției 

austriace — cum se încuibase atunci obiceiul. Astfel s'a născut 
| în anul 1900 — oficial la 4 lanuarie — Muzeul Sucevii, părin- 
tele lui sufletesc fiind binemeritatul Iosif Flaişer. 


Ca orce element de reală viabilitate, noul Muzeu,a răzbătut 
cu izbândă prin toate vitregiile împrejurărilor. Şi când vorbim 

3) Carte poştală (cu data poştei 31/1 1883), păstrată în Muzeul „C. Po- 
rumbescu“. 

1) ruseşte ! 

?) Prefer să-i zice Muzeul Sucevii; numele oficial Muzeul orășenesc al 
Sucevii — las că-i şi chilometric —, dar prea aduce aminte de Stcidtisches 
Muxeum ... E. şi aceasta o chestiune de stil: când anume, trebue sau nu trebue 
tradus atributul excesivei precisări. (Şi limba germană abundă în acest exces)! 

de vitregele vicisitudini prin cari a trecut, navem decât să ne 
amintim câte mutări a trebuit să îndure. Instalat într'o chilioară 
a mănăstirii Sf. loan, trece apoi la liceul binevoitorului Ștefan 
Repta (primul preşedinte şi mare ctitor al Muzeului); dar ex- 
pansiunea . învățământului reclamându-şi locul, Muzeul e nevoit 
să între în scundele şi de tot nepotrivitele încăperi ale fostei cafe- 
nele armenești de lângă liceul de băieţi. Cazarma militară care 
străjuieşte în faţa Burdujenilor fiind atunci pustie, se învrednici 
şi ea de a continua; seria adăpostirilor pribeagului Muzeu; dar 
pustietatea acestei cazărmi fu chiar atât de mare, încât într'o rea 
bună-zi dispărură câteva foarte preţioase piese ale Muzeului. Din 
iniţiativa d-lui Dr. Euseb Popovici (director al Muzeului), Muzeul 
se mută atunci în liceul de fete, bucurându-se aici de cea mai 
bună îngrijire şi scăpând, ca prin minune, de vizitele căză- 
cești din marele războiu de ieri, vizite mai mult sau mai puţin 
însetate de ...arheologie. Dar şi aice şcoala îşi reclama dreptul. 
În 1925 deci, când ar fi fost să-şi serbeze jubileul de 25 ani, 
Muzeul nostru se mută din nou, pomenindu-se în acest ospita- 
lier palat al Primăriei. Va să zică, mereu, un necurmat lanţ de 
mutări şi răstrămutări! (Pomenim faptul acesta şi pentru a ne 
aduce aminte că până azi acest locaş eminent cultural mare o 
casă a sa, mare un petec de pământ al său!). Şi totuşi acest 
Muzeu nomad, şi-a sporit mereu zestrea, polarizând în jurul nu- 
cleului care l-a dat Cefatea, atâta altă bogăţie. Sânt aice mărturii 
cari ne aduc d. p. aminte că Suceava zilelor ei de mărire nu- 
măra (cum ne atestezză un Dimitrie Cantemir) „40 biserici de 
piatră şi mai multe de lemn“; o astfel de mărturie e d. p.piesa 
Nr. 218 din Muzeul Sucevii: columna cu pisanie, de'a biserica 
Sf. Paraschiva din Suceava, biserică din care astăzi nici urmă 
ma rămas. Şi câte alte bogății nu s'au alăturat comorilor culese 
din Cetatea Sucevii! Atât de viabil, atât de sănătos era sâmbu- 
ele din care răsărise acest Muzeu! Ba, în urma hotărîrii propuse la 
11/7.1928 de actualul preşed. al Muzeului, d. director V. Burduhos, 
o întreagă nouă secțiune, — dovadă de şi mai amplă expansiune, 
—veni să îmbogăţească Muzeul Sucevii: e Muzeula cărui inaugu- 
rare o slăvim astăzi, Muzeul „Ciprian Porumbescu“, i sar îi 
putut zice, mai cuprinzător, şi Muzeul Porumbescu, fiindcă cu- 
prinde în aceeaş măsură şi amintirea celuilalt Porumbesc, a lui 
Iraclie Porumbescu, preotul, luptătorul și povestitorul — minu- 
natul povestitor de amintiri, trăite de el sau de alţii. E acest 

Muzeu Porumbescu primul de felul său în întreaga ţară. Şi, cine 
ştie, poate că va izbuti să fie şi pilduitor în aceste zile, când 
casa copilăriei lui Eminescu, sub chiar ochii noștri, fu dărâmată 
până'n talpă, când casa!) copilăriei lui Creangă e aproape uitată 
când casa lui Enescu, la Dorohoi, e o casă scufundată în muţenie.., 

Rămâne numai ca Muzeul Porumbescu să se înglobeze cu 
vrednicie în atât de ordonatul Muzeu al »ucevii. 

Şi dacă, cu adevărat, Muzeul Sucevii e pildă vie — nu zic 
de simţ al răspunderii, ci de generoasă pasiune din partea celor 
ce-l conduc, atunci meritul de căpetenie al acestei bune-rânduiri 
e înainte de toate al celor doi atât de devotați organizatori şi 
custozi ai lui, d-nii profesori Dr. Rudolt Gassauer şi Nicon 
Turturean, cari şi de altfel s'au vădit a fi pasionaţi cercetători 
ai trecutului nostru. 

Muzeul Sucevii se saltă deci cu tineresc avânt alături Şi poate 
chiar... dincolo... de vajnicele Muzee ale Bucovinei: cel dela 
Putna, cel dela Suceviţa şi cel dela Dragomirna ?). 


Leca Morariu 
Die co a Ru 


Un episod hazliu din mănăstirea Putnei) 


(Fragment) 


Tot „pentru închinare şi jertfire“ veni într'o zi la mănă- 
stire şi un taraf de iăutari „Solcani“, adecă din Solca, ştiuţi şi 
chiar vestiți pe atunci ca cei dintăi după taraful muzica! al „Ple- 
tosului“ din Suceava. Cântaseră adecă, acești lăutari la hram, la 
„părintele Şteian“ (Bunceac) la Vicovul.de-sus; acest „părinte 
Şteian“ era ştiut şi numit în întregul ținut „popa galanton“, şi 
dupa acel hram. veniră acei lăutari şi la mănăstire care era aproape, 
cum zisei eu după spusa lor: pentru „inchinare“ Şi „jertfire“. 
Era însă în prepus „tuzul în şodenii“, părintele Lavrenti Chiri- 
lescu, care era de loc aşişderea din Vicovul-de-sus, că adecă cu- 
vioşia sa prin fraţii şi neamurile sale, ce le avea acolo la Vicov, 


') Am putea vorbi de casele lu: Creangă, gândindu-ne şi la cea din 
Pipirigui lui Moş David Creangă. 

2) îNu ştim ce fel de somn or îi dormind Muzeele Cernăuţene.. 

*) Pubiicat în „Gazeta Transilvaniei“: din Mart 1589 (vezi „Gazeta Bu- 
„covinei” 189, Nr. 10) şi reprodus aice după L. Bodnarescu op. citat. 

ar fi pus la cale acea venire a ţiganilor lăutari la mănăstire pen- 
tru — „închinare şi jertfire“. Fie însă, cum va fi fost: lăutarii, 
vre-o zece la număr, cu scripce, cu cobze, cu naier, cu ţimbale 
şi cu un bas puternic — veniră după sfârşitul liturgiei, aflându- 
se călugării la „trapeză“ (la masă, la mâncare). Se închinară lău- 
tarii, întraţi, în curtea mănăstirei, cu multe cruci în toate părţile 
şi aflând dela cineva, că părinţii se afiă la pârnz, se băgară în 
pavilonul, ce acoperia fântâna de lângă trapezărie (sala de mân- 
care), ca şi când ar fi vrut să-şi arate modestia în sfântul lăcaș 
şi nu se vâră acum de-odată mai în interiorul mănăstirii. Călugării 
ieşira dela masă, se puseră după regulă, rând cu fața spre bise- 
rică, şi se închinară, în chip de mulţumită ctitorului mănăstirii 
pentru hrana ce o au acolo (căci rugăciunea după masă o îă- 
ceau înăuntrul trapezăriei) şi-apoi, închinându-se toţi cătră Arhi- 
mandritul, ce porni spre locuinţa sa, și mai întorcându-se în tra- 
pezărie ca să-și ia câte ceva din rămăşiţele „porţiei“ de mâncare,. 
porniră a se împrăştia pe la chiliile lor. 

Acum ieşiră și ţiganii de lângă fântână. Călugării la zărirea 
lor cu uneltele muzicale, nu cred să îi tost cu putinţă, să nu se 
fi simţit, fiecare din ei, ca  electrizaţi prin inimă, aducându-și 
aminte de lume, în care şi ei odată au trăit...—ah, de lume, zic, 
să nu-şi fi adus aminte, d'apoi de cele din lume, ce li le amin- 
tiau bieţilor călugări acele unelte muzicale ale lăutarilor! Săru- 
tară călugărilor mâna cu respect, schimbară cu sfinţiile lor câte- 
va cuvinte şi apoi Ţiganii urmară unuia dintre călugări; şi care 
putea fi acesta altul, decât numai părintele — Lavrenti? Bătrâ- 
nul Arhimandrit se puse după masă la odihnă, eu însă numai 
ce mă pomenesc în chiliuţa mea cu părintele Lavrenti, carele-mi 
pune douăzeci de creiţari „groşi“, noi şi roşii ca para focului, 
în mână şi-mi zise: 

„Dragul meu, aceşti douăzeci creiţari fac un sorocovăţ: sunt: 
ai tăi, dar ia cheia pivniţei şi vino de ne dă acolo câte-o oc- 
şoară de vin“. Creiţari așa frumoși căpătasem eu mai nainte adese- 
ori dela părintele Lavrenti, dar aşa de mulţi de-odată, încă nu.. 
In măsura deci a bacşișului îmi fu acuma și voia şi graba de 
a împlini dorința părintelui. In gârliciul pivniţei, carele de din 
afară nu era închis, găsii vre-o şese părinţi călugări şi — lăutarii. 
Nu ştiu, ori că de brudiu la mintece încăeram, ori că nici nu 
era de ce să am griji, căci stăteau pe lângă părinţii călugări şi 
lăutarii,  descuiai fără nici o trăgănare pivniţa şi întrai cu lu-- 

3: 


mina aprinsă, ce o aveam cu mine în felinar, înăuntru şi călu- 
gării şi ţiganii după mine. Pivniţa era spațioasă şi avea în par- 
tea ceea, unde erau vinurile, două despărțituri, una mai afundă 
şi alta mai aproape; iar vinul, de care aveam voie să dau pă- 
rinților, era întrun antal (vas) din despărţitura cea mai afuvndă. 


Berta Gorgon, fiica pastorului din llișeşti 
Fatala iubire a lui Ciprian Porumbescu 


Era, pe lângă alte măsuri, și o vadră deşartă în pivniță. Părin- 
tele Lavrenti îmi zise să slobod pentru toţi cei şese părinţi câte 
O oca în vadra cea deșartă; făcui aşa şi părintele Lavrenti luând: 
vasul și făcând semn celorlalţi şi lăutarilor, să-i urmeze, se duse 
înainte și „societatea-i“ după dânsul, zdecă, după buţi şi anta- 

luri, în fundul pivniţei. Un călugăr, Cleopa lanoş, închise ușa 
gârliciului şi a pivniţei, dar numai ce-l văd că vine cu o mul- 
ţime, adecă şi cu toţi ceilalţi călugări! „lan trageţi una — de-a 
codrului!“ zise atuncia părintele Lavrenti lăutarilor, scoase nişte 
lumini de ceară din buzunarele antereului, le lipi câte una de 
buţi şi antaluri, şi apoi de aci înainte să fi auzit, să fi văzut! 
leromonahii şi diaconii scoaseră cu toţii păhare de prin anterie 
şi numai ce auzii sunând deja fundul vediei, adecă, într'o clipă 
erau şese ocşore duse! 

„Mai pune băiete“, zise părintele Lavrenti cătră mine, „şi 
pentru ceilalţi părinţi ieromonahi şi diaconi câte-o ocşoară şi 
pune-le la condică, că creiţari de cei mândri mai sunt“. Numă- 
rai părinţii ieromonahi şi diaconi, şi erau cu toții doisprezece, 
adecă doi nu încăpeau în vadră... 

lraclie Porumbescu 


D= > 


Ctitorii și adăogătorii Muzeului Porumbescu 


Daruri de piese pentru muzeu 


„D-na Maria Raţiu-Porumbescu, sora lui Ciprian (Cluj): Toată 
comoara de manuscrise de imprimate şi de obiecte, pe care 
o moştenia dela marii D-Sale Defuncţi, şi care alcătuieşte 
baza Muzeului. 

Preotul Constantin Morariu (ţ 1927): O mare colecţie de seri- 
sori dela Iraclie şi Ciprian Porumbescu; scrisori dela d-na 
Mărioara Raţiu- Porumbescu; manuscrise, imprimate şi cărţi 
privit. la fam. Porumbescu; cărţi ale lui lraclie Porumbescu. 

DI. Leonida Bodnarescu, director de liceu în Storojineţ: 0 scri- 
sori) dela Emily von Poppen (din Estonia) cătră Iraclie 
Porumbescu; 12 scrisori**) dela Hedw.g Gernet cătră Mă- 
rioara şi lraclie Porumbescu. 

Reuniunea de cântare „Ciprian Porumbescu'', Suceava: O în- 
treagă colecţie de piese muzicale (manuscrise şi tipărite) de 
C. Porumbescu. 

*) Vezi „Junimea literară“ 1927, 32-36. 
**) Vezi „Jun. lit.“ 1927, 276-279. 


Anul II Făt-Frumos Pag. 149: 


D-l Dr. Victor Morariu, profesor, Suceava: Fraginent din trico- 
lorul românesc, lucrat în metal, cu inscripția: Pe morment 
atunci să-mi puneţi Măndrul nostru „Tricolor ! — fost pe 
mormântul lui C. P. la Stupca (vezi „Amicul Familiei“, 
Gherla din An VIII, 1834, Nr. 14. pag. 180. 

D-na Paulina Berger, Suceava: O piesă 'păhâruţ de sticlă) din 
vesela lui lraclie Porumbescu. : 

DI. Dr. Leca Morariu, prof. univ., Cennăuţi: Violoncelul lui C. 
Porumbescu, fost în posesiunea soc. stud. „România jună“ 
dela Viena şi cumpărat în 1916, când k. k. guve:nul au- 
striac a vândut la mezat averea „iridentei“ soc. „România 
Jună“; tablou (mărit după o fotograiie)”), reprezentându-l 
pe C. Porumbescu, elev la liceul din Suceava în anii 
1869/70, cu 4 colegi ai săi orchestranți. 


Ofrande de bani 


Preotul Constantin Morariu**) 20.100 lei (livretul Nr. 11141 de 
la Banca „Meseriaşul Român” Cernăuţi). 

Banca Suceveană (Suceava) 20.000 lei (livretul Nr. 793 dela 
„Banca Suceveană“, Suceava). 

DI. Ștefan Căilean, maistru-croitor, Cernăuţi 500 lei (acelaş 
livret dela „Meseriaşul Român“). 

DI. Dr. Ambros Comoroşan, avocat, Solca 500 Lei (acelaş li- 
vret dela „Mes. Rom“.). 

DI. Constantin Mandicevschi, directorul bibliotecii dela Uni- 
versitatea Cernăuţi 500 lei (Livr. „Mes. Rom.“). 

D-na Mărioara Raţiu-Porumbescu, Cluj, 350 lei e) (Li, 
„Mes. Rom.«). 

DI. Leca Morariu, 150) (Livr. „Mes. Rom.“). 

DI. Grigori Halip, profesor, Cernăuţi: 100 lei (Livr. „Mes. R."), 

Dr. Dr. Vasile Loichiţă, prof univ. şi decan al facultăţii teolo- 
gice, Cernăuţi: 100 iei (Livr. „Mes. Rom“). 


e” Pe măsură darurilor întrate la Muzeu, vom con- 
finua a publica ccest catastih de ctitori şi adăogători. “2 


*) Vezi „Jun. lit.'* 1924, 485-486. 

**) Preotul C. Morariu şi-a menit şi venitul de pe o bună parte din 
cărțile sale p. acestaş scop. 

***) Drept „cunună eternă'* pentru Constantin Morariu, + 16 Martie 1927. . 

1) Venit de pe urma vânzării ediţiei |. din De/a noi, Suceava 1915. 

Multe şi mărunte... 


Opereta „Crai nou“ şi Reuniunea de cântare „Ciprian 
Porumbescu. — În n-ru! 2314 dela 10 Octomvre a. c. al zia- 
rului „Rampa“, corespondentul din Cernăuţi, care semnează Al. 
Varvara, vorbind despre apropiata inaugurare a Muzeului „Ciprian 
Porumbescu“, constată tragic că nimeni nu se gândeşte să or- 
ganiseze reprezentarea operetei „Crai nou“ — nici direcţia Tea- 
trului Naţional din Cernăuţi, „nici reuniunea de cântare din 
Suceava, care poartă numele neuitatului compozitor, nu se stră- 
duește a da această satisfacţie morală memoriei celui dispărut“. 

Pentru cei neiniormaţi în cauză, între cari se pare că e şi 
corespondentul, ar rezulta că reuniunea dela Suceava nu sar fi 
gândit niciodată la datoria aceasta de care i-o impune numele 
ce-l poartă. 

Afle deci această „Varvară“, ceea ce ştie toată lumea dela 
noi, că reuniunea „Ciprian Porumbescu“ din Suceava a repre- 
zentat „Crai nou“, cu mare succes, sub conducerea artistică a 
maistrului coreograf Grigorie Pantasi, încă în primăvara anului 
1922, când se împliniau 40 de ani dela premiera dela Braşov, 
apoi la 1923 şi la 1925 — şi nu numai la Suceava, dar şi la 
Vatra-Dornei, la Rădăuţi şi la Botoşaui! Au fost ds toate op/ 
”eprezentaţii ! 

D. Varvara își ia informaţiile — fără so spună! — din 
„Glasul Bucovinei“, care în nr. 2176 dela 3 Octomvre aducea un 
primarticol despre inaugurarea muzeului „C. Porumbescu“. Dar 
din alt număr al aceluiaşi ziar (nr. 2754 din 6 Septemvre a. c.), 
d. Varvara ar fi putut afla că, împlinindu-se 25 de ani dela în- 
ființarea reuniunii, comitetul a decis să aranjeze o serbare jubi- 
lară... şi sd reprezinte „Crai nou“. Se arăta în corespondenţa 
respectivă, întitulată „Mişcarea teatrală şi muzicală din Suceava“ 
chiar şi distribuţia rolurilor pentru operetă. 

Cum rămâne atunci cu datoria d-lui corespondent în ce 
priveşte exactitatea informaţiilo;: — datorie faţă de public, dar 
-Şi faţă de ziarul pe care îl serveşte? 

E foarte regretabilă superficialitatea*) aceasta pe eare o con- 
statăm mereu la corespondenţii cotidianelor din Capitală! 

V.M. 


*) care nne de loc surprinzătoare, în general, cât priveşte pretenţioasa 
presă a „Capitalei“ deci, și cu atât mai puţin în special, în cazul mesagerului 
“tuturor superiicialităţilor, care este „Rampa“! (Nota Redacţiei). 


. 

C. Porumbescu născut la Şipot (Bucovina).— 


Împotriva Universului literar Nr. 41 din 7 Oct. 1928 rec- 
titicăm că Ciprian Porumbescu s'a născut (cum arată toţi bio- 
grafii lui (până la biografia d-lui M. Gr. Poslușnicu, C. Porum- 
bescu 1926) în comuna Şipot (Bucovina), şi nu la Stupca! 


AL. L. 
a 90-a = 
(Ce ($) 


Pentru Pianui lui C. Porumbescu 


Oierindu-se ocazia de a cumpăra pentru Muzeul ,C. Po- 
rumbescu“ şi pianul“) lui Porumbescu — în care scop Muzeul 
„C. Porumbescu“ mai are nevoie de suma de 25.000 lei — des- 


chidem această listă de subscripţie, semnând şi noi suma de 
.500 lei. 


„Revista Făt-frumos“. 


*) Violina lui C, Porumbescu, din nenorocire, e pierdută, disparând în 
urma pustiirilor făcute de armata austro-germană la Câmpina, unde se afla în 
posesiunea d-nei M. Raţiu-Porumbescu. 


Bibliografie 


Piese de Ciprian Porumbescu 
„după revista 
„Moravetz, Informaţiuni Muzicale" 


Timişoara Mei 1928, An. VIII, No. +. 

pag. 5-6: Porumbescu „Crai Nou': „Opereta cu titlul demai sus a fost 
reeditată de noi în condițiuni tehnice mult superioare ediţiei celei vechi. Pe 
lângă ediția pentru pian, am editat-o şi pentru vioară. aranjată fără greutăţi 
tehnice, dar cu multă artă de un violonist cunoscut. Cea mai mare surpriză: 
am rezervat-o totuşi profesorilor dn muzică, editând lucrarea aceasta şi pentru 
orchestră, astfel, că ea să poată fi întrebuințătă atât de elevii începători, cât și 
de cei avansați. Lucrarea se poate cânta la 12 instrumente, aşa că fiecare îşi: 
poate procura notele pentru instrumentul care întocmai îi .stă la dispoziţie.. 
Informațiuni detailate în partea cealaltă a revistei“. 


pag. 1|: Porumbescu, „Crai Nou: „Operetă potpuri pentru orchestră. 
Extraordinar de potrivită pentru elevi începători sau progresişti, se pretează 
admirabil şi pentru programele orchestrelor serioase. Părţile lucrării au apărut 
separat şi se pot compune potrivit cu instrumentele disponibile. În caz de co- 


mandă rugăm a ne indica ce anume părți să trimitem. 
Pian, harmonium, |. I., Il. şi IV. vioară, violă, violoncel, contrabas, 


flaut, clarinet şi trâmbiţă. Pian şi harmonium Le124— bucata. Celelalte Lei 18— 
bucata. Dacă vă plac melodiile calde, ce se furișează la inimă, nu veţi găsi mat: 
frumoase decât cele ce urmează şi care sunt azi cele mai populare“. 


pag. 12: Balada de C. Porumbescu: „Pentru Pian solo transcrisă ire-- 
proşabil de prof. R. Novacek. Lei 45.—. Pentru Vioară cu acompaniament de 
Pian transcriere pentru concert de M. Costin. Lei 45.—. 

Admirabila operă a vestitului compozitor român strălucește în toată: 
splendoarea ei prin aceste două revizuiri. Ediţii ireproşabile“. 


Apare tot la două luni 


REDACȚIA ŞI ADMINISTRAȚIA : 
SUCEAVA, Spital 


ABONAMENTUL (achitat numai anticipativ): 


În Ţară 150 lei pe an 
In Străinătate: 600 lei pe an 


Colaboratorii plătesc*) numai 100 lei pe an 


Vimo 

Constantin Morariu 

Ciprian Porumbescu 
lraclie Porumbescu 

C. Mărculescu 

V. Alecsandri 


Vimo 
lraclie Porumbescu 


D. Oncul 


lraclie Porumbescu 
Al. Lupu 

C. Morariu 

C. Porumbescu 
Leca Morariu 

Ir Porumbescu 


Cuprinsul: 


Muzeul „C. Porumbescu“ 

Lui C. Porumbescu (versuri) 

Scrisoare (din 1879) 

Lui lancu (versuri) 

Slăvire (versuri) 

Scrisoare cătră |. Porumbescu 
(din 1884) 

Lui C. Porumbescu (versuri) 

Amintiri despre V. Alecsandri 
(Fragment) 

Scrisoare cătră I. Porumbescu 
(din 1891) 

Zece zile de haiducie (Fragment) 

„Nedetrunchiaţii“ ... 

Cântecul Nedetrunchiaţilor... 

Scrisoare cătră tatăl său (din 1883) 

Muzeul Sucevii 

Un episod hazliu din mănăstirea 
Putnei (Fragment) 


Ctitorii şi adăogătorii Muzeului Porumbescu 
V. M. şi Al. L. — Multe şi mărunte... 
Bibliografie: Din compoziţiile lui C. Porumbescu 


Pentru pianul lui C. 


Porumbescu. 


„.—- 


*) Le atragem însă atenţia că mai sânt și reviste cari îşi plătesc cola- 


boratorii ! 


ATELIERELE GRAFIGE) MODERNA», SUCEAVA 


“Preţul Lei 20.— 


